**ELŐTERJESZTÉS**

Tiszavasvári Város Önkormányzata Képviselő-testületének

**2019. május 30-án** tartandó ülésére

Az előterjesztés tárgya: **Tájékoztató streetball pályán világítás kiépítése beadott pályázatról**

Melléklet: -

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/1869-30/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. melléklet 1.9. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Leányvári Attila | Tiszavasvári Sport Klub elnök | lvattila@gmail.com |
| Czirjákné Szabó Erika | Városi Kincstár gazdasági vezető | czirjakne.erika@tiszavasvari.hu |
| Dancs Miklós | Városi Kincstár sportkoordinátor | mareno@t-email.hu |

Tiszavasvári, 2019. május 24.

**Krasznainé dr. Csikós Magdolna**

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Tájékoztató streetball pályán világítás kiépítése beadott pályázatról**

**Tisztelt Képviselő-testület!**

A Tiszavasvári Sport Klub elnöke, Leányvári Attila 2019. március végén kérelemmel fordult az Önkormányzathoz az alábbiak szerint:

„A Tiszavasvári Sport Klub, 2017/2018 támogatási időszakban a Magyar Kosárlabdázók Országos Szövetsége által elfogadott és 2018/2019 időszakra meghosszabbított, sportfejlesztési programjának keretén belül Tiszavasvári 2287/12 helyrajzi számon lévő közterület ingatlanon 2 db. streetball pálya építését valósította meg, melyet a beruházás befejezése után, az Önkormányzat részére a megkötött megállapodás alapján üzemeltetésre átadott.

A sportszervezet a 2019/202 évi sportfejlesztési programjában a streetball pályák kihasználtságának növelése érdekében további fejlesztést tervez, mely a pályák esti órákban történő használatának feltételeként világítás kiépítését tartalmazza.

A világítás kiépítésének költsége a mellékelt árajánlat alapján

bruttó 14.416.170. Ft, mely költség finanszírozása az alábbiak alapján történik

• TAO támogatás – 69,3565% : 9.998.550. Ft

• Önerő – 30,6545% : 4.417.620. Ft

o KIEG támogatás: 2.059.453. Ft

o Egyéb támogatás, saját erő: 2.358.167. Ft

A beruházás kivitelezésének feltétele, hogy a Magyar Kosárlabdázók Országos Szövetségéhez a Tiszavasvári Sport Klub által történő sportfejlesztési program (TAO pályázat) beadásához szükség van a tulajdonos hozzájárulása a beruházáshoz, és a jogszabályok szerint a beruházási érték erejéig a Magyar Állam részére történő jelzálog bejegyzéshez. A TAO pályázat beadásának ideje: 2019. április 01 – 2019. április 30. „

A pálya még a 2019. évben kezdett el működni a Városi Kincstár üzemeltetésében április 1-jétől. Annak használati szabályzatáról, és használata díjtételeiről a képviselő-testület a 114/2019. (III.28.) Kt. sz. határozatával döntött.

**A Képviselő-testület a 94/2019. (III. 28.) Kt. számú határozatával támogatta a streetball pálya világítás kiépítése pályázatot az alábbiakban:**

***„Támogatja*** a Tiszavasvári Sport Klub (továbbiakban: TSK) jelen határozat 1.sz. melléklete szerinti kérelmében leírt, ***a 2287/12 hrsz-ú önkormányzati tulajdonú ingatlanon streetball pálya világítás kiépítését, azzal, hogy ahhoz önerőt nem biztosít*** a TSK elnöke által tett alábbi nyilatkozatára hivatkozva:

*„A beruházás teljes költségét a pályázat elnyerését követően a Tiszavasvári Sport Klub biztosítja, az ingatlan tulajdonosa részéről a beruházáshoz támogatást nem igényel.”*

A képviselő-testület fenti határozatban szintén döntött arról, hogy együttműködik a TSK-val a pályázat benyújtásában a szükséges dokumentumok rendelkezésre bocsájtásával 2019. március 31. napjáig. Ez megtörtént, így a pályázat beadásra is került. **A TSK elnöke, Leányvári Attila előzetesen arról tájékoztatott, hogy a pályázat nagy valószínűséggel támogatásra is fog kerülni.**

A beadott pályázat anyagát a TSK elnöke megküldte részemre, melyet a határozat-tervezet melléklete tartalmaz.

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet és melléklete elfogadására.***

Tiszavasvári, 2019. május 24.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2019. (V. 30.) Kt. számú**

**határozata**

**Tájékoztató streetball pályán világítás kiépítése beadott pályázatról**

Tiszavasvári Város Önkormányzata Képviselő-testülete **az alábbi döntést hozza:**

I. A TSK által beadott a határozat 1.-4. számú mellékletét képező SFP-13157/2019/MKOSZ számú pályázatot streetball pálya világítás kiépítése tárgyban tudomásul veszi.

II. Felkéri a polgármestert, hogy a döntésről tájékoztassa a Tiszavasvári Sport Klub elnökét.

**Határidő:** 2019. május 31. **Felelős:** Szőke Zoltán

polgármester